Njẹ́ mo ti wí ní ìgbàkan rí pé iPhone ni èmi gan-an alára ń lò.  Gbogbo nkan sì ni mò nlò ó fún. N kò wọ ago-ọwọ́ mọ́.  Orí rẹ̀ ni mo ti ń wò oun tí ago wí, òun sì ló ń jí mi láràárọ̀.  Ìnú ẹ̀rọ yìí ní mo máa ń kọ gbogbo ètò sí, òun sì ni í ṣe atọ́kasọ́nà tí mo bá wà ní agbègbè ibi tí n kò mọ̀, kí n má baà sọnù.  Tàbí tí mo bá ń wa'kọ̀ lọ sí ibi tí n kò dé rí.  Òun ni ẹ̀rọ ayàwòrán mi.  Òun ni ẹ̀rọ ìfìwéránṣẹ́.  Bẹ́ẹ̀ sì ni òun ni ẹ̀rọ ìbánisọ̀rọ̀ fún mi ní ìgbà gbogbo.  Ọpẹ́lọpẹ́ ọpọ́n-ìtẹ̀wé Yorùbá tó tún ń bẹ lórí ẹ̀, òun ni mo fi ń kàn sí ẹ̀yin olùkàwé mi gbogbo, yálà ní ìhà'hín ni tàbí lórí Twítà.  A jẹ́ pé kòrí-kòsùn gẹ́lẹ́ lọ̀rọ̀ èmi àti iPhone mi jẹ́ o.
Nje mo ti wi ni igbakan ri pe iPhone ni emi gan-an alara n lo.  Gbogbo nkan si ni mo nlo o fun. N ko wo ago-owo mo.  Ori re ni mo ti n wo oun ti ago wi, oun si lo n ji mi laraaro.  Inu ero yii ni mo maa n ko gbogbo eto si, oun si ni i se atokasona ti mo ba wa ni agbegbe ibi ti n ko mo, ki n ma baa sonu.  Tabi ti mo ba n wa'ko lo si ibi ti n ko de ri.  Oun ni ero ayaworan mi.  Oun ni ero ifiweranse.  Bee si ni oun ni ero ibanisoro fun mi ni igba gbogbo.  Opelope opon-itewe Yoruba to tun n be lori e, oun ni mo fi n kan si eyin olukawe mi gbogbo, yala ni iha'hin ni tabi lori Twita.  A je pe kori-kosun gele loro emi ati iPhone mi je o.